Blaze7451/Wiki-th-20250601 huggingface dataset:
พรรคลิเบอร์เทเรียน (สหรัฐ)

พรรคลิเบอร์เทเรียน (Libertarian Party) เป็นพรรคการเมืองของสหรัฐ แห่งชาติที่สะท้อนให้เห็นถึง ส่งเสริมความคิด และปรัชญาของเสรีภาพนิยม ตลาดเสรี ,ปล่อยให้ทำไป และทุนนิยม (ไม่มีการแทรกแซงของรัฐบาลในทางเศรษฐกิจ) ก่อตั้งขึ้นในColorado Springs, Colorado ในบ้านของ David F. Nolan ในวันที่ 11 ธันวาคม ค.ศ. 1971

**อ้างอิง**

**แหล่งข้อมูลอื่น**
  LP.org (Official Website)-  Facebook Page-  Twitter Page- http://www.LibertarianReport.com (Libertarian news aggregator)- Libertarian (party)
หมวดหมู่:พรรคการเมืองสหรัฐ
เฉิน อี้ซวิ่น

เฉิน อี้ซวิ่น (p=Chén Yìxùn; เกิด 27 กรกฎาคม ค.ศ. 1974) หรือ อีสัน ฉั่น เหย็กซน (Eason Chan Yick Shun, j=Can4 Jik6seon3)) เป็นนักร้องและนักแสดงชาวฮ่องกง โดยอยู่ในอันดับ 6 ของรายชื่อดาราของจีน 100 อันดับแรกประจำปี 2013

**ประวัติ**
เฉิน อี้ซวิ่น (Eason Chan) ศิลปินชั้นแนวหน้าของเกาะฮ่องกง นิตยสาร Time ของสหรัฐอเมริกา ได้ยกย่องและขนานนามให้เป็น “เทพเจ้าแห่งเพลง”  นิตยสาร Time Out ของฮ่องกง ยกย่องให้เขาเป็น “King of Asian pop” ทั้งยังเป็นศิลปินจีนคนแรกที่ได้จัดคอนเสิร์ต DUO Concert ที่ 02 Arena ในประเทศอังกฤษ เมื่อเดือนเมษายน ปี 2012 มีแฟนคลับเข้าชมถึง 12,000 คน จากหลากหลายประเทศ จำหน่ายบัตรหมดภายใน 20 นาที    
เฉิน อี้ซวิ่น เป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี (ทศวรรษ ที่ 70s 80s และ 90s) ของเกาะฮ่องกง (Top 10 Greatest Cantopop Singers) ร่วมกับ แซม ฮุย (Samuel Hui), หลอ เหวิน (Roman Tam), อลัน ทัม (Alan Tam), เลสลี่ จาง (Leslie Cheung), หลิว เต๋อหัว (Andy Lau), จาง เสฺวโหย่ว (Jacky Cheung), หลี่ หมิง (Leon Lai), กัว ฟู่เฉิง (Aaron Kwok) และหว่อง กาเค่ย (Wong Ka Kui) นักร้องนำวง Beyond

**ผลงานเพลง**

**อัลบั้มสตูดิโอ**

**ผลงานด้านการแสดง**

**อ้างอิง**

**แหล่งข้อมูลอื่น**
ทางการ
*zh  Eason Chan's Profile date=19 February 2008  at Universal Music
*ja  イーソン・チャンオフィシャルブログ – Eason Chan's Official Blog in Japanese
*zh  陈奕迅 新浪微博 Eason Chan's Weibo
*zh  Eason Chan's Official Facebook Page
อื่น ๆ
*name=เฉิน อี้ซวิ่น
*id=86119d30-d930-4e65-a97a-e31e22388166
หมวดหมู่:นักร้องฮ่องกง
หมวดหมู่:นักแสดงฮ่องกง
หมวดหมู่:นักแสดงละครโทรทัศน์ชายชาวฮ่องกง
ฝากล่องเสียงอักเสบ

ฝากล่องเสียงอักเสบ (epiglottitis) เป็นการอักเสบของฝากล่องเสียง (epiglottis) ซึ่งเป็นแผ่นฝาที่สุดโคนลิ้น มีหน้าที่คอยกั้นไม่ให้อาหารหล่นลงไปยังหลอดลม ผู้ป่วยมักมีอาการเริ่มเป็นอย่างรวดเร็ว โดยจะมีอาการกลืนลำบาก น้ำลายไหล เสียงเปลี่ยน มีไข้ และหายใจเร็ว เนื่องจากฝากล่องเสียงที่บวมจะขวางทางหายใจ อาจพบว่าผู้ป่วยปรับท่านั่งโดยโน้มตัวมาข้างหน้าเพื่อให้หายใจสะดวก หากเป็นมากอาจมีอาการหายใจเสียงดังและตัวเขียวได้

**อ้างอิง**

**แหล่งข้อมูลอื่น**
หมวดหมู่:การติดเชื้อทางเดินหายใจส่วนบนเฉียบพลัน
หมวดหมู่:ภาวะฉุกเฉินทางการแพทย์
หมวดหมู่:โรคติดเชื้อแบคทีเรีย
ซัมเมอร์สแลม (2014)

ซัมเมอร์สแลม (2014) (อังกฤษ: SummerSlam (2014)) เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี จัดขึ้นเป็นครั้งที่ 27 เมื่อวันที่ 17 สิงหาคม ค.ศ. 2014 ณ สนาม สเตเปิลส์เซ็นเตอร์ ในเมืองลอสแอนเจลิส, รัฐแคลิฟอร์เนีย สหรัฐอเมริกา นับว่าเป็นปีที่ 6 ของซัมเมอร์สแลมที่จัดติดต่อกันในสนามสเตเปิลส์เซ็นเตอร์

**เบื้องหลัง**
ในรอว์ วันที่ 21 กรกฎาคม ทริปเปิลเอช ออกมาเพื่อประกาศว่าจะให้ใครชิงแชมป์โลกเฮฟวี่เวท WWE กับ จอห์น ซีนา ในซัมเมอร์สแลม พอล เฮย์แมน ออกมา และก็บอกว่าแผน A ของ ทริปเปิล เอช คือ แรนดี ออร์ตัน ดูจะไม่เวิร์คเท่าไหร่เพราะโดน โรแมน เรนส์ ตามล่าอยู่ ส่วนแผน B อย่าง เซท รอลลินส์ ก็โดน ดีน แอมโบรส ก่อกวนไม่เลิก ดังนั้นคงต้องใช้แผน C และ บร็อก เลสเนอร์ ก็ออกมา และก็ทำให้ ทริปเปิล เอช ไม่มีทางเลือกนอกจากรับข้อเสนอของเฮย์แมน ให้เลสเนอร์ ได้ชิงแชมป์กับซีนา ในซัมเมอร์สแลม
ในรอว์ วันที่ 28 กรกฎาคม สเตฟานี แม็กแมน ออกมาที่เวที และก็เชิญบรี เบลลา มาคุยกัน โดยสเตฟานี ขอร้องให้บรีถอนแจ้งความ และก็เสนอว่าจะเลิกกลั่นแกล้งนิกกี เบลลา และจะให้เธอไปพักร้อนด้วย แต่บรี เรียกร้องมากกว่านั้นคือให้จ้างเธอกลับมาทำงานด้วย และก็ขอปล้ำในซัมเมอร์สแลม เจอกับสเตฟานี สเตฟานีบอกว่าเธอไม่ได้ปล้ำมาสิบกว่าปีแล้วนะ เธอเป็นภรรยา เป็นแม่คน คงจะสู้ไม่ไหวหรอก บรีบอกว่างั้นไปเจอกันในศาลก็แล้วกัน ทำให้สเตฟานี แกล้งทำเป็นร้องห่มร้องไห้ก่อนจะยอมตอบตกลง แต่แล้วก็ตบหน้าบรี จนกลิ้งตกเวที ก่อนจะประกาศว่าจะเล่นงานบรีให้เละในซัมเมอร์สแลม จากนั้นทั้งคู่ก็ตบใส่กัน ทำให้ รปภ.ต้องออกมาช่วยกันห้าม
ในรอว์ วันที่ 4 สิงหาคม ได้มีการจัดแมตช์แบบ Beat the Clock ถ้าดีน แอมโบรสชนะได้ก็จะเป็นการเซ็ตเวลาให้เซท รอลลินส์ต้องทำลายสถิติในแมตช์ของเขา ผู้ชนะจะได้สิทธิ์เลือกกติกาในแมตช์ที่จะเจอกันในซัมเมอร์สแลม โดยแอมโบรสขึ้นปล้ำทำเวลาไปได้ 15:42 และรอลลินส์ต้องทำลายสถิติของแอมโบรสโดยการเจอกับฮีท สเลเตอร์ ระหว่างแมตช์แอมโบรสออกมาก่อกวนที่ข้างเวทีโดยเอากระเป๋ามันนีอินเดอะแบงก์ของรอลลินส์ไป จากนั้นก็ฉีกสัญญาในกระเป๋าทิ้งก่อนจะเอาโค้กและป๊อปคอร์นมาเทใส่กระเป๋า รอลลินส์มัวแต่ไปสนใจเลยโดนสเลเตอร์รวบกดนับ 3 ทำให้แอมโบรสได้สิทธิ์เลือกกติกาพิเศษ โดยในสแมคดาวน์ (8 สิงหาคม 2014) แอมโบรสได้ประกาศเลือกแมตช์ลัมเบอร์แจ็กโดยมีนักมวยปล้ำอยู่รอบเวที

**ผล**

**ดูเพิ่ม**
 ดับเบิลยูดับเบิลยูอี ซัมเมอร์สแลม- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
เว็บไซต์ทางการของซัมเมอร์สแลม
หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2557
หมวดหมู่:มวยปล้ำในลอสแอนเจลิส (รัฐแคลิฟอร์เนีย)
การสมรสเพศเดียวกันในรัฐแมสซาชูเซตส์

การแต่งงานเพศเดียวกันในรัฐแมสซาชูเซตส์ (Same-sex marriage in Massachusetts) วันที่ 17 พฤษภาคม ค.ศ. 2004 เป็นผลจากคำตัดสินของศาลฎีกาแห่งรัฐแมสซาชูเซตส์ (SJC) ในสำนักงานสาธารณสุขกูดริดจ์ (Goodridge v. Department of Public Health) ว่าไม่ได้อยู่ภายใต้รัฐธรรมนูญที่จะอนุญาตให้คู่รักเพศตรงข้ามเท่านั้นสามารถแต่งงานได้ รัฐแมสซาชูเซตส์กลายเป็นรัฐที่ใช้คำตัดสินของศาลลำดับที่ 6 ของโลก (หลังจากเนเธอร์แลนด์ เบลเยียม รัฐออนแทรีโอ รัฐบริติชโคลัมเบีย และรัฐควิเบก) ในการออกกฎหมายการแต่งงานเพศเดียวกัน และกลายเป็นรัฐแรกของสหรัฐอเมริกาที่มีการประกาศอนุญาตการแต่งงานคู่รักเพศเดียวกัน

**อ้างอิง**
หมวดหมู่:กลุ่มบุคคลที่มีความหลากหลายทางเพศ
มะเร็งต่อมลูกหมาก

มะเร็งต่อมลูกหมากเป็นมะเร็งชนิดหนึ่งที่เกิดขึ้นในต่อมลูกหมากซึ่งเป็นต่อมในระบบอวัยวะสืบพันธุ์ชาย ส่วนใหญ่เป็นมะเร็งที่โตช้า แต่ในบางรายก็มีความรุนแรงได้มาก เซลล์มะเร็งต่อมลูกหมากสามารถแพร่กระจายไปยังส่วนอื่น ๆ ของร่างกายได้ โดยเฉพาะไปยังกระดูกและต่อมน้ำเหลือง ในช่วงแรกเริ่มอาจไม่มีอาการ แต่ในช่วงหลัง ๆ อาจทำให้เกิดความเจ็บปวด ปัสสาวะลำบาก เสื่อมสมรรถภาพทางเพศ และเสียชีวิตได้
หมวดหมู่:จุลพยาธิวิทยา
หมวดหมู่:โรคเรื้อรังของทางเดินหายใจส่วนล่าง

This category reflects the organization of International Statistical Classification of Diseases and Related Health Problems, 10th Revision.
Generally, diseases outlined within the ICD-10 codes J40-J47 should be included in this category.
หมวดหมู่:โรคของทางเดินหายใจส่วนล่าง
โอเอฟซีเนชันส์คัพ

โอเอฟซีเนชันส์คัพ (OFC Nations Cup)  เป็นการแข่งขันฟุตบอลของทีมชาติในโอเอฟซีจากโอเชียเนีย เริ่มมีการแข่งขันครั้งแรกใน พ.ศ. 2539 โดยจัดขึ้นแทนการแข่งขันโอเอฟซีคัพที่ก่อตั้งใน พ.ศ. 2516 และถูกยกเลิกในปี พ.ศ. 2523 

**ผลการแข่งขัน**

**ความสำเร็จในโอเอฟซีเนชันส์คัพ**

**อ้างอิง**

**แหล่งข้อมูลอื่น**
  Oceania Nations Cup on RSSSF archive-  OFC official website
หมวดหมู่:โอเอฟซีเนชันส์คัพ
หมวดหมู่:การแข่งขันฟุตบอลระหว่างประเทศ
มอนต์กอเมอรี (รัฐแอละแบมา)

มอนต์กอเมอรี (Montgomery) เป็นเมืองหลวงของรัฐแอละแบมาและเป็นเคาน์ตีซีตของมอนต์กอเมอรีเคาน์ตีสหรัฐอเมริกา ตั้งอยู่ริมฝั่งแม่น้ำแอละแบมา จากการสำมะโนสหรัฐอเมริกา ค.ศ. 2010 มีประชากร 205,764 คน เป็นเมืองใหญ่เป็นอันดับ 2 ของรัฐแอละแบมา รองจากเมืองเบอร์มิงแฮม และเป็นเมืองใหญ่เป็นอันดับ 103 ของสหรัฐอเมริกา

**ภูมิอากาศ**

**ประชากรศาสตร์**

**อ้างอิง**

**แหล่งข้อมูลอื่น**
 City of Montgomery, Alabama- Institute of Southern Jewish Life, History of Montgomery
*Montgomery- Montgomery article in the Encyclopedia of Alabama date=2015-01-23 
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐแอละแบมา
สะบ้า (พืช)

สะบ้า  Entada rheedii อยู่ในวงศ์ Fabaceae เป็นไม้เถาเนื้อแข็งขนาดใหญ่ เลื้อยพาดพันต้นไม้อื่น ลำต้นมักคดงอหรือบิดเป็นเกลียว เปลือกนอกเรียบสีน้ำตาลแก่ ใบประกอบแบบขนนกสองชั้น ดอกออกเป็นกระจุก สีขาวแล้วเปลี่ยนเป็นสีเหลือง ผล เป็นฝักตรง หรือคดงอและบิดไปมา เปลือกผลแข็งเป็นเนื้อไม้ แต่ละข้อมี 1 เมล็ด เมื่อแก่ข้อจะหักเป็นท่อนๆ เมล็ดสีน้ำตาล ถึงแดงคล้ำ  รูปกึ่งกลม แบน แข็ง  เมล็ดใช่เล่นสะบ้า

**การใช้ประโยชน์**
พืชชนิดนี้เป็นยาสมุนไพรพื้นบ้านในแอฟริกา ใช้กระตุ้นให้เกิดความฝัน โดยนำเนื้อในของเมล็ดมารับประทาน หรือสับผสมกับยาสูบ  ใช้รักษาอาการปวดฟัน อาการเกี่ยวกับกล้ามเนื้อได้ ในยาไทยใช้เนื้อในเมล็ดดิบ รสเบื่อเมา แก้โรคผิวหนัง ผื่นคัน แก้โรคเรื้อน กลากเกลื้อน เมล็ดในสุมให้ไหม้เกรียมปรุงเป็นยารับประทานแก้พิษไข้ตัวร้อน เถาใช้ฆ่าพยาธิผิวหนัง ทางภาคอีสาน ใช้ เมล็ด หรือราก ฝนเหล้า ทาและฝนน้ำ แก้โรคผิวหนัง ในฟิลิปปินส์ ใช้น้ำจากเปลือกต้นทาแก้คันและโรคผิวหนังที่เป็นสะเก็ด เปลือกใช้เป็นยาเบือปลา

**รูปเมล็ด**
ไฟล์:Entada rheedii00.jpg
ไฟล์:Entada rheedii02.jpg
ไฟล์:Entada rheedii seed.jpg
ไฟล์:Entada_rheedii_sprouting.jpg

**อ้างอิง**
หมวดหมู่:วงศ์ย่อยสีเสียด
หมวดหมู่:สมุนไพร
คิงคอง ปะทะ ก็อดซิลลา

คิงคอง ปะทะ ก็อดซิลล่า (King Kong vs. Godzilla) เป็นภาพยนตร์แนวสัตว์ประหลาดไคจู ในปี ค.ศ. 1962 ผลิตโดยบริษัทโทโฮ กำกับโดยอิชิโร ฮนดะ กับผลเอฟเฟ็กต์โดยเอจิ สึบูรายะ นำแสดงโดยทาดาโอะ ทากาชิมะ, เค็นจิ ซาฮาระ และมิเอะ ฮามะ เป็นภาพยตร์เรื่องที่ 3 ในซีรีส์ก็อตซิลล่า เป็นครั้งแรกของสองภาพยนตร์ที่ทำที่ญี่ปุ่นที่มีตัวละครคิงคอง (หรือจะเป็นของ Toho Studios counterpart) และยังเป็นครั้งแรกที่ทั้งสองคิงคอง และก็อดซิลล่า ปรากฏในภาพยนตร์สีและแบบไวด์สกรีน การผลิตเป็นส่วนหนึ่งของการเฉลิมฉลองครบรอบปีที่ 30 ของโตโฮ ภาพยนตร์เรื่องนี้ยังคงประสบความสำเร็จมากที่สุดในเชิงพาณิชย์ของทุกภาพยนตร์ซีรีส์ก็อตซิลล่าวันที่ฉาย

**เนื้อเรื่อง**
เมื่อเรือดำนํ้าได้ปลุกชีพก็อตซิลล่าจึงทำให้กลายเป็นข่าวไปทั่วญี่ปุ่น ทางสำนักพิมพ์แห่งหนึ่งที่กำลังตกอับสุดขีดได้ส่งเจ้าหน้าที่สามคนไปเกาะฟาโร่ซึ่งเชื่อว่ามีสัตว์ประหลาดอยู่เพื่อที่จะได้มีข่าวมาแข่งกับข่าวก็อตซิลล่า และแล้วทั้งสามก็ได้ไปเกาะฟาโร่ได้สำเร็จและได้พบกับคิงคองจึงส่งโทรเลขไปหาสำนักพิมพ์ของพวกเขาทำให้สำนักพิมพ์ที่ตกอับเริ่มมีข่าวเกี่ยวกับสัตว์ประหลาดที่ชื่อคิงคอง แต่แล้วทั้งสามก็ได้รับคำสั่งจากหัวหน้าสำนักพิมพ์ว่าให้เอาคิงคองมาด้วยจะได้สู้กับก็อตซิลล่า และแล้วการต่อสู้ที่จะทำให้ญี่ปุ่นต้องลุกเป็นไฟจึงเริ่มขึ้น

**อ้างอิง**

**แหล่งข้อมูลอื่น**
 0056142- king_kong_vs_godzilla-   King Kong vs. Godzilla at Movie-Censorship - Detailed comparison between the Japanese and American versions of the film. - Archer, Eugene. " King Kong vs. Godzilla date=2015-11-06 " (film review) The New York Times. June 27, 1963.- cite web |url=http://www.jmdb.ne.jp/1962/cl002600.htm|title=キングコング対ゴジラ (Kingu Kongu tai Gojira)|accessdate=2007-07-16|language=ja|publisher=Japanese Movie Database-  King Kong vs. Godzilla - high quality video clips and images at So Bad It's Good
หมวดหมู่:ภาพยนตร์ก็อตซิลลา
หมวดหมู่:ภาพยนตร์คิงคอง
หมวดหมู่:ภาพยนตร์ที่ออกฉายในปี พ.ศ. 2505
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ไคจู
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์สัตว์ประหลาด
หมวดหมู่:ภาพยนตร์ญี่ปุ่น
หมวดหมู่:ภาพยนตร์เกี่ยวกับเซฟาโลพอด
หมวดหมู่:โทคุซัทสึข้ามฝั่ง
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์ที่มีฉากในเขตโอเชียเนีย
หมวดหมู่:ภาพยนตร์ที่มีฉากในจังหวัดโทจิงิ
หมวดหมู่:ภาพยนตร์โดยโตโฮ
หมวดหมู่:ภาพยนตร์ที่มีฉากในจังหวัดกุมมะ
หมวดหมู่:ภาพยนตร์ที่มีฉากในอาตามิ
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ภาคต่อ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์คิงคอง

หมวดหมู่:คิงคอง
หมวดหมู่:ภาพยนตร์ซีรีส์
หมวดหมู่:ภาพยนตร์แฟนตาซีแบ่งตามซีรีส์
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์ผจญภัยแบ่งตามซีรีส์
หมวดหมู่:ภาพยนตร์เกี่ยวกับเอป
หมวดหมู่:ภาพยนตร์ผจญภัยในป่าทึบ
หมวดหมู่:คิงคอง

หมวดหมู่:ตัวละครที่เป็นกอริลลา
หมวดหมู่:ไคจู
หมวดหมู่:บันเทิงคดีผจญภัย
หมวดหมู่:สัตว์ประหลาด
หมวดหมู่:แฟนตาซีแบ่งตามแฟรนไชส์
หมวดหมู่:ภาพยนตร์ที่มีฉากในจังหวัดโทจิงิ

หมวดหมู่:ภาพยนตร์ที่มีฉากในประเทศญี่ปุ่นแบ่งตามจังหวัด
หมวดหมู่:จังหวัดโทจิงิ
หมวดหมู่:ภาพยนตร์ที่มีฉากในจังหวัดกุมมะ

หมวดหมู่:ภาพยนตร์ที่มีฉากในประเทศญี่ปุ่นแบ่งตามจังหวัด
หมวดหมู่:จังหวัดกุมมะ
หมวดหมู่:ภาพยนตร์ที่มีฉากในอาตามิ

หมวดหมู่:ภาพยนตร์ที่มีฉากในประเทศญี่ปุ่นแบ่งตามเมือง
หมวดหมู่:ภาพยนตร์ที่มีฉากในจังหวัดชิซูโอกะ
หมวดหมู่:ภาพยนตร์ที่มีฉากในจังหวัดชิซูโอกะ

หมวดหมู่:ภาพยนตร์ที่มีฉากในประเทศญี่ปุ่นแบ่งตามจังหวัด
หมวดหมู่:จังหวัดชิซูโอกะ
การรุกรานของสัตว์ประหลาดจากต่างดาว

การรุกรานของสัตว์ประหลาดจากต่างดาว (lit. "Great Monster War") เป็นภาพยนตร์แนววิทยาศาสตร์ไคจูในปี ค.ศ. 1965 ผู้อำนวยการสร้างโดย Tomoyuki Tanaka ผลิตโดยบริษัทของญี่ปุ่น โตโฮ และบริษัทอเมริกาของ Henry G. Saperstein UPA กำกับโดย Ishirō Honda ตามด้วยสเปเชี่ยลเอฟเฟ็ค โดย Eiji Tsuburaya ภาพยนตร์ที่รวมนักแสดงชาวอเมริกัน Nick Adams และนักแสดงญี่ปุ่น Akira Takarada, Kumi Mizuno และ Akira Kubo ภาพยนตร์เรื่องนี้เป็นครั้งแรกในแฟรนไชส์ที่มีการรุกรานจากมนุษย์ต่างดาว ผสมผสานซีรีส์ด้วยรูปแบบนอกโลก เช่น อารยธรรมบนดาวเคราะห์ดวงอื่น ๆ และเดินทางไปในอวกาศระหว่างดาวเคราะห์

**แหล่งข้อมูลอื่น**
 Godzilla on the web(Japan)
*title=Invasion of Astro-Monster- Invasion of Astro-Monster
*title=Invasion of Astro-Monster
*cite web |url=http://www.jmdb.ne.jp/1965/co004660.htm|title=怪獣大戦争 (Kaijū Daisenso)|accessdate=2007-07-17|language=ja|publisher=Japanese Movie Database
หมวดหมู่:ภาพยนตร์ก็อตซิลลา
หมวดหมู่:ภาพยนตร์ที่ออกฉายในปี พ.ศ. 2508
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์เกี่ยวกับมังกร
หมวดหมู่:ภาพยนตร์ไคจู
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์ภาคต่อ
วงศ์ต่างไก่ป่า

วงศ์ต่างไก่ป่าหรือ  Polygalaceae (ชื่อพ้อง Diclidantheraceae, Moutabeaceae, Xanthophyllaceae) เป็นวงศ์ของพืชมีดอกในอันดับ Fabales มีสมาชิก 17 สกุลและ  900–1,000 สปีชีส์ สมาชิกมากกว่าครึ่งหนึ่งอยู่ในสกุล  Polygala
ในระบบ Cronquist วงศ์นี้อยู่ในอันดับต่างหากคืออันดับ Polygalaceae  ส่วนในระบบ APG จัดให้อยู่ในอันดับ Fabales.

**อ้างอิง**

**แหล่งข้อมูลอื่น**
  Polygalaceaefix-attempted=yes -  Photos fix-attempted=yes
วันพิพิธภัณฑ์สากล

วันพิพิธภัณฑ์สากล (International Museum Day) เป็นการเฉลิมฉลองซึ่งจัดขึ้นทุกปีในหรือราววันที่ 18 พฤษภาคม ประสานงานโดย สสภาพิพิธภัณฑ์สากล (International Council of Museums (ICOM)) วันนี้เน้นแก่นเฉพาะซึ่งเปลี่ยนทุกปี
วันพิพิธภัณฑ์สากลเปิดโอกาสให้วิชาชีพพิพิธภัณฑ์พบกับสาธารณชนและกระตุ้นเตือนพวกเขาถึงความท้าทายที่พิพิธภัณฑ์เผชิญ ICOM นิยามว่าพิพิธภัณฑ์ คือ สถาบันถาวรไม่แสวงผลกำไรในการบริการต่อสังคมและการพัฒนาสังคม เปิดต่อสาธารณะ อันได้มาซึ่ง อนุรักษ์ วิจัย สื่อสารและจัดแสดงมรดกของมนุษยชาติทั้งที่จับต้องได้และจับต้องไม่ได้ และสิ่งแวดล้อมของมนุษย์เพื่อวัตถุประสงค์การศึกษาค้นคว้าและความบันเทิง ฉะนั้น วันพิพิธภัณฑ์สากลจึงเป็นเวทีเพิ่มความตระหนักของสาธารณะต่อบทบาทของพิพธภัณฑ์ในการพัฒนาสังคมปัจจุบันในระดับนานาชาติ  

**แก่น**
2014 - งานศิลปะในพิพิธภัณฑ์สร้างความเชื่อมโยง
2013 – พิพิธภัณฑ์ (ความทรงจำ + ความสร้างสรรค์ = การเปลี่ยนแปลงทางสังคม) 
2012 – พิพิธภัณฑ์ในโลกที่เปลี่ยนแปลง ความท้าทายใหม่ แรงบันดาลใจใหม่
2011 – พิพิธภัณฑ์และความทรงจำ
2010 – พิพิธภัณฑ์เพื่อความกลมเกลียวในสังคม
2009 – พิพิธภัณฑ์และการท่องเที่ยว
2008 – พิพิธภัณฑ์ในฐานะตัวแทนของการพัฒนาและการเปลี่ยนแปลงสังคม
2007 – พิพิธภัณฑ์และมรดกสากล
2006 – พิพิธภัณฑ์และคนรุ่นใหม่
2005 – พิพิธภัณฑ์และการก้าวสู้วัฒนธรรม
2004 – พิพิธภัณฑ์และมรดกที่จับต้องไม่ได้ (มรดกทางวัฒนธรรมที่จับต้องไม่ได้)
2003 – พิพิธภัณฑ์และเพือน
2002 – พิพิธภัณฑ์และโลกาภิวัตน์
2001 – พิพิธภัณฑ์:การสร้างชุมชน
2000 – พิพิธภัณฑ์เพื่อสันติภาพและความกลมเกลียวในสังคม
1999 – ความพอใจการค้นพบ
1998-1997 – การต่อสู่เพื่อต้านการค้าผิดกฎหมายในทรัพย์สินทางวัฒนธรรม
1996 – การเก็บสะสมวันนี้สำหรับวันพรุ่งนี้
1995 – การตอบรับและความรับผิดชอบ
1994 – เบื้องหลังฉากในพิพิธภัณฑ์
1993 – พิพิธภัณฑ์และคนท้องถิ่น
1992 – พิพิธภัณฑ์และสิ่งแวดล้อม
หมวดหมู่:วันสำคัญ
หมวดหมู่:วันสำคัญในเดือนพฤษภาคม
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี

สำนักวิชาเทคโนโลยีการเกษตร มหาวิทยาลัยเทคโนโลยีสุรนารี (Institute of Agricultural Technology, Suranaree University of Technology) เป็นหน่วยงานภายในของมหาวิทยาลัยเทคโนโลยีสุรนารี จัดการเรียนการสอนมุ่งเน้นทางด้านวิทยาศาสตร์พื้นฐาน และวิทยาศาสตร์สมัยใหม่ เพื่อพัฒนาบัณฑิตที่มีคุณภาพสู่การเป็นผู้ประกอบการด้านการเกษตร นักวิชาการ นักเทคโนโลยีการเกษตร และนักวิทยาศาสตร์ต่อไป

**ประวัติ**
มหาวิทยาลัยเทคโนโลยีสุรนารี ได้จัดตั้งสำนักวิชาเทคโนโลยีการเกษตรขึ้นเมื่อวันที่ 15 พฤษภาคม 2536 พร้อมกับอีก 2 สำนักวิชาคือ สำนักวิชาเทคโนโลยีสังคม และสำนักวิชาวิศวกรรมศาสตร์ โดยอาศัยอำนาจตราพระราชบัญญัติมหาวิทยาลัยเทคโนโลยีสุรนารี พ.ศ. 2533 เพื่อให้การศึกษาด้านวิทยาศาสตร์และเทคโนโลยีการเกษตรโดยเน้นการพัฒนาด้าน การเกษตรอุตสาหกรรม ในแผนที่วางไว้คือการมุ่งไปสู่การเกษตรแบบ Precision agriculture ที่จะนำไปสู่การผลิตในระดับอุตสาหกรรมที่เน้นการตรวจวัดและวิเคราะห์กระบวน การผลิตอย่างละเอียด เพื่อการผลิตที่มีประสิทธิภาพสูงที่สุด ด้วยต้นทุนที่ต่ำที่สุด ด้วยเป้าหมายที่ตั้งไว้ สำนักวิชาเทคโนโลยีการเกษตร จึงจัดหลักสูตรของสำนักวิชาเน้นหนักในสองด้านคือ เน้นความสำคัญด้านวิชาวิทยาศาสตร์พื้นฐาน อาทิ เคมี ชีววิทยา ฟิสิกส์ คณิตศาสตร์และด้านวิทยาศาสตร์ทันสมัยและเน้นให้บัณฑิตได้มีความรู้และความ สามารถในการเป็นผู้ประกอบการ  ยิ่งไปกว่านั้น พันธกิจพิเศษอย่างหนึ่งที่มหาวิทยาลัยเทคโนโลยีสุรนารีตั้งเป้า ไว้ คือการถ่ายทอดและปรับแปลงเทคโนโลยีที่เหมาะสม รวมทั้งการวิจัยค้นคว้าและพัฒนาเพิ่มมากขึ้น ไม่เพียงแต่การพัฒนาระดับท้องถิ่นเท่านั้น แต่ยังมุ่งเน้นการพึ่งพาตนเองทางด้านวิทยาศาสตร์และเทคโนโลยีของประเทศ

**หลักสูตร**

**โครงสร้างองค์กร**
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี แบ่งหน่วยงานภายในดังนี้- สำนักงานคณบดี- สาขาวิชาเทคโนโลยีการผลิตพืช- สาขาวิชาเทคโนโลยีและนวัตกรรมทางสัตว์- สาขาวิชาเทคโนโลยีอาหาร- สาขาวิชาเทคโนโลยีชีวภาพ- ฟาร์มมหาวิทยาลัย- สถานีวิจัยสำนักวิชาเทคโนโลยีการเกษตร

**อ้างอิง**

**แหล่งข้อมูลอื่น**
สุรนารี
ทคโนโลยีการเกษตร
การเรียงลำดับแบบผสาน

ในสาขาวิทยาการคอมพิวเตอร์ การเรียงลำดับแบบผสาน (Merge Sort) เป็นขั้นตอนวิธีในการเรียงลำดับที่อาศัยการเปรียบเทียบ และยังเป็นตัวอย่างขั้นตอนวิธีที่ใช้หลักการแบ่งแยกและเอาชนะทำให้ขั้นตอนวิธีนี้มีประสิทธิภาพ O(n log n) ในการอิมพลิเมนต์เพื่อการใช้งานจริง ๆ นั้นสามารถทำได้ทั้งแบบบนลงล่าง (Top-down) และแบบล่างขึ้นบน (Bottom-up) อนึ่งในการอิมพลิเมนต์โดยทั่วไปแล้วการเรียงแบบนี้จะไม่สูญเสียลำดับของข้อมูลที่มีค่าเท่ากัน นั่นคือเป็นการเรียงที่เสถียร การเรียงลำดับแบบผสาน ถูกเสนอขึ้นครั้งแรกโดยจอห์น ฟอน นอยมันน์ในปี ค.ศ. 1945

**ขั้นตอนวิธี**
ขั้นตอนวิธีอาศัยหลักการแบ่งแยกและเอาชนะและการเวียนบังเกิด โดยมีรายละเอียดดังนี้
# (ขั้นตอนการแบ่ง) สมมติว่ามีข้อมูลอยู่ n ชุด
## ถ้ามีข้อมูลแค่ 1 ชุด นั่นคือข้อมูลนั้นเรียงลำดับแล้ว
## ถ้ามีข้อมูลมากกว่านั้น ให้แบ่งเป็นสองส่วน แล้วทำการเวียนบังเกิด
# (ขั้นตอนเอาชนะ) เมื่อถึงขั้นตอนนี้จะได้ข้อมูลสองส่วน (โดยที่แต่ละส่วนเรียงในส่วนของตัวเองเรียบร้อยแล้ว) ทำการรวมข้อมูลทั้งสองส่วนนั้นให้เป็นข้อมูลก้อนเดียวที่ทั้งก้อนนั้นเรียงลำดับแล้ว
ตัวอย่างการอิมพลิเมนต์ด้วยรหัสเทียม ทำการเรียงลำดับด้วยการโยนลิสต์ข้อมูลไปที่ฟังก์ชัน MergeSort ผลลัพธ์ที่ออกจากฟังก์ชันนั้นคือข้อมูลที่เรียงลำดับแล้ว
MergeSort (array Assss) {
if (A.size == 0) return A
mid = A.size / 2
AA = MergeSort(A0..mid)
BB = MergeSort(Amid..A.size)
return MergeSort_Merge(AA, BB)
}
MergeSort_Merge (array A, array B) {
C = new array
aa = 0
bb = 0
while (aa  Bbb) {
C = Bbb++
} else { 
aa += 1
bb += 1
}
}
while (aa 

**เชิงวิเคราะห์**
ภาพแสดงการเรียงลำดับแถวลำดับ 7 ตัวด้วยวิธีการผสาน (แบบบนลงล่าง)
ในการเรียงลำดับข้อมูลทั้งสิ้น n ชุด การเรียงลำดับแบบผสาน มีประสิทธิภาพในกรณีดีที่สุด (โดยมิได้ใส่เงื่อนไขพิเศษ) กรณีเฉลี่ย และกรณีแย่สุด เท่ากันคือ O(n log n) โดยจะแสดงให้ดูดังนี้ สมมติให้เวลาที่ใช้ในการเรียงข้อมูล n ชุด แทนด้วย T(n) เนื่องจาก การเรียงลำดับแบบผสาน มีสองขั้นตอนโดยขั้นแรกคือการแบ่งเป็นสองส่วนซึ่งสามารถทำได้ในเวลาคงที่แต่จะต้องเวียงบังเกิดเรียกตัวเองลงไปแก้ปัญหาที่เล็กลงครึ่งหนื่งสองปัญหา จะได้ว่าในส่วนแรกใช้เวลา 2T(n/2) และขั้นที่สองซึ่งเป็นการผสานข้อมูลสองชุดที่เล็กกว่า (ที่เรียงในตัวเองแล้ว) เป็นข้อมูลชุดใหญ่จะใช้เวลาอีก n ดังที่ได้แสดงให้ดูในตัวอย่างการอิมพลิเมนต์ด้านบน เมื่อรวมทั้งสองขั้นแล้วจะใช้เวลาทั้งสิ้น T(n) = 2T(n/2) + n หากใช้ Master Theorem ในการวิเคราะห์สมการนี้จะได้ผลลัพทธ์เป็น O(n log n) ดังที่ได้กล่าวไว้

**อ้างอิง**

**บรรณานุกรม**
หมวดหมู่:การเรียงแบบเสถียร
หมวดหมู่:การเรียงแบบเปรียบเทียบ
หมวดหมู่:ขั้นตอนวิธีการเรียงลำดับ
สังคายนาไนเซียครั้งที่หนึ่ง

สังคายนาไนเซียครั้งที่ 1
สังคายนาไนเซียครั้งที่หนึ่ง (First Council of Nicaea) เป็นสภาสังคายนาสากลครั้งแรกในศาสนาคริสต์ โดยจักรพรรดิคอนสแตนตินมหาราชทรงเรียกประชุมบรรดามุขนายกทั่วจักรวรรดิโรมันมาประชุมกันที่เมืองไนเซีย เพื่อหาข้อสรุปความเชื่อเกี่ยวกับสถานะของพระบุตร และความสัมพันธ์ระหว่างพระบุตรกับพระบิดา และได้ข้อสรุปว่าแม้พระบิดาและพระบุตรจะต่างบุคคลกัน แต่มีความเป็นพระเจ้าร่วมกันเป็นหนึ่งเดียว สภาสังคายนาคอนสแตนติโนเปิลครั้งที่หนึ่งได้ยืนยันข้อสรุปนี้อีกครั้งในปี ค.ศ. 381 และแถลงออกมาเป็นหลักข้อเชื่อไนซีน ซึ่งเป็นบรรทัดฐานความเชื่อทางศาสนาคริสต์กระแสหลักจวบจนในปัจจุบัน

**ประวัติ**
ช่วงต้นคริสต์ศตวรรษที่ 4 ได้เกิดข้อถกเถียงทางเทววิทยาขึ้นในคริสตจักรว่าพระเยซูเป็นพระเจ้าหรือใหม่ เอเรียส บาทหลวงชาวแอฟริกาเหนือเสนอแนวคิดว่าพระบุตรมีสถานะต่ำกว่าพระบิดา พระบิดาคือพระเป็นเจ้าพระผู้สร้างเพียงพระองค์เดียว ส่วนพระบุตรเป็นสิ่งที่ถูกสร้างในภายหลัง แต่ก็ได้รับเกียรติให้ประเสริฐกว่ามนุษย์อื่นทั้งหมด แนวคิดนี้ได้รับการยอมรับอย่างกว้างขวางในคริสตจักรสมัยนั้น แต่ขัดกับหลักตรีเอกภาพที่ถือว่าทั้งพระบิดาและพระบุตรล้วนแต่เป็นพระเจ้าหนึ่งเดียวเสมอกัน จึงเกิดความแตกแยกขึ้นภายในคริสตจักร จักรพรรดิคอนสแตนตินมหาราชทรงเห็นว่าปัญหานี้จะส่งผลต่อความมั่นคงแห่งชาติ จึงประกาศเรียกบรรดามุขนายกจากทั่วคริสตจักรมาร่วมประชุมที่เมืองไนเซียในปี ค.ศ. 325  ประธานสภาฯ คืออัครมุขนายกอะเล็กซานเดอร์แห่งอะเล็กซานเดรีย ซึ่งมีความเห็นต่อต้านลัทธิเอเรียสอย่างรุนแรง สมาชิกที่สำคัญท่านอื่น ๆ เช่น นิโคลัสแห่งมิรา อะทาเนเชียสแห่งอะเล็กซานเดรีย เป็นต้น
ในที่สุดสภาฯ มีมติว่าพระบิดาและพระบุตรเป็นพระเจ้าหนึ่งเดียว พระบุตรไม่ได้ถูกสร้าง แต่ทรงบังเกิดจากพระบิดาโดย "ร่วมธรรมชาติเดียวกัน" (homoousios) เอเรียสปฏิเสธไม่ยอมรับมตินี้ จึงถูกสภาสังคายนาขับออกจากคริสตจักร

**อ้างอิง**
หมวดหมู่:สภาสังคายนาสากล
หมวดหมู่:ก่อตั้งในปี พ.ศ. 868
ตระกูลโมริ

ตระกูลโมริ  (Mōri-shi) เป็นตระกูลไดเมียวที่ได้ปกครองแคว้นโชชูตั้งแต่ ค.ศ. 1600-1871 โดยตระกูลโมริสืบเชื้อสายจากโอเอะ โนะ ฮิโรโมโตะ ขุนนางผู้วางรากฐานการปกครองของรัฐบาลโชกุนคามากูระ และตระกูลนี้ก็เป็นแกนนำสำคัญในการโค่นล้มรัฐบาลโชกุนโทกูงาวะ
หมวดหมู่:ยุคเอโดะ
ต่างไก่ป่า

ต่างไก่ป่า  Polygala arillata  Buch.-Ham. Ex D. Don อยู่ในวงศ์ Polygalaceae กระจายพันธุ์ในเอเชียตะวันออกเฉียงใต้และอินเดีย เป็นไม้พุ่ม ใบเดี่ยว ดอกช่อ ช่อดอกห้อยลง สีเหลืองอมส้ม กลีบดอกอันล่างเป็นกลีบกระทง มีความยาวเป็นสองเท่าของกลีบอื่น เกสรผู้ 8 อัน รวมเป็นมัด ปลายสีส้ม ผลแห้ง มี 2 พู เมล็ดสีดำ มีเนื้อหุ้มเมล็ดสีส้ม ใบใช้เป็นยาได้

**อ้างอิง**
หมวดหมู่:วงศ์ต่างไก่ป่า
วงศ์มะหลอด

วงศ์มะหลอด หรือ วงศ์สลอดเถา หรือ (:En:Elaeagnaceae) เป็นวงศ์ของพืชมีดอกในอันดับ (:En:Rosales) ประกอบด้วยไม้พุ่มและไม้ยืนต้นขนาดเล็ก พบในเขตอบอุ่นของซีกโลกเหนือไปจนถึงเขตร้อนของเอเชียและออสเตรเลีย ประกอบด้วยสมาชิก 45-50 สปีชีส์ในสามสกุล พืชเหล่านี้มักมีหนาม ใบมีขนหรือเกล็ดขนาดเล็ก ส่วนใหญ่เป็นพืชทนแล้ง และหลายชนิดเป็นพืชทนเค็ม พืชในวงศ์นี้มักมีแบคทีเรียสกุล  (:En:Frankia) อยู่ในราก

**อ้างอิง**

**แหล่งข้อมูลอื่น**
 Elaeagnaceae of Mongolia in FloraGREIF date=2011-07-19
วิกิพีเดีย:ศาลาชุมชน/อภิปราย/หมวดหมู่และแม่แบบเกี่ยวกับกลุ่มการเมือง

เนื่องจากวันนี้ผมสังเกตเห็นว่ามี กปปส. ที่ใส่รายนามบุคคลที่ (อาจ) สนับสนุนกลุ่มดังกล่าวอยู่ รวมถึงหมวดหมู่ กปปส. ซึ่งส่วนมากมีแต่รายนามผู้สนับสนุน ไม่ใช่ผู้มีส่วนเกี่ยวข้องกับกลุ่มโดยตรง จึงขอเรียนนำกรณีดังกล่าวให้ชุมชนพิจารณา ทั้งนี้โปรดพิจารณา นปช. (หมวดหมู่ แนวร่วมประชาธิปไตยต่อต้านเผด็จการแห่งชาติ) และ พธม. (หมวดหมู่ พันธมิตรประชาชนเพื่อประชาธิปไตย) ไปพร้อมกันด้วย เพื่อให้แม่แบบ focus ความสำคัญไปที่ผู้เกี่ยวข้องกับกลุ่มดังกล่าว มิใช่ผู้สนับสนุน อันจะทำให้แม่แบบเสียลักษณะการเชื่อมโยง ขอบคุณครับ --∫G′(∞)dx 01:09, 20 พฤษภาคม 2557 (ICT)
:ควรรวมเฉพาะแกนนำเท่านั้นครับ เพราะผู้สนับสนุนสามารถเปลี่ยนแปลงได้ วันนี้สนับสนุน วันหน้าอาจจะไม่สนับสนุน แต่แกนนำนี่ยังไงก็ไม่เปลี่ยน --奥虎 ボンド 10:49, 21 พฤษภาคม 2557 (ICT)
: เห็นด้วยที่จะใช้แนวทางเดียวกันในการสร้างแม่แบบขึ้นมา หากใช้แนวทางที่จะระบุเฉพาะแกนนำ กับแม่แบบ นปช. / พธม. ก็ควรจะใช้แนวทางเดียวกันในแม่แบบ กปปส.  ด้วย และที่สำคัญคือ ต้องมีอ้างอิงชัดเจนว่า เป็นแกนนำ หรือผู้มีส่วนร่วมหลักในการชุมนุม ไม่ใช่การคิดเอาเอง อ้างเอาเอง หรือตีตราว่า คนที่ตรงข้าม นปช. ก็จะต้องเป็นฝ่าย กปปส. เสมอไป เป็นต้น --Pongsak ksm (พูดคุย) 20:24, 21 พฤษภาคม 2557 (ICT)
:: เนื่องจากแม่แบบ กปปส. ถูกลบไปก่อนหน้านี้ ผมจึงต้องกู้คืนมา พร้อมกันนี้ได้ล็อกแม่แบบทั้งสามเพื่อป้องกันการเพิ่มชื่อโดยผู้ใช้ใหม่ไว้ก่อน แต่เนื่องด้วยผมก็ไม่เชี่ยวชาญว่าใครจัดว่าอยู่ในระดับแกนนำ ใครอยู่ในระดับผู้สนับสนุน จึงขอเรียนเชิญทุกท่านช่วยพิจารณาว่าควรจะนำใครหรือส่วนใดออกจากแม่แบบทั้งสามบ้าง จนกว่าแม่แบบมีการเชื่อมโยงในระดับแกนนำและ (อนุโลมให้ใส่) เหตุการณ์สำคัญในระดับที่เหมาะสมครับ --∫G′(∞)dx 18:53, 22 พฤษภาคม 2557 (ICT)
::: ควรพิจารณาด้วยว่าแหล่งข้อมูลประเภทใดที่จะนำมาพิจารณาว่าบุคคลใดเป็นแกนนำของกลุ่มการเมืองด้วยครับ เพราะอาจมีบางกรณีที่บุคคลที่ถูกพาดถิงอาจออกมาปฏิเสธภายหลังว่าตนไม่ได้เป็นแกนนำกลุ่มนั้นกลุ่มนี้ --Horus | พูดคุย 19:02, 22 พฤษภาคม 2557 (ICT)
:::: Horus เสนอให้โละศิลปินทิ้งครับ --Nullzero (พูดคุย)
: เรียนท่านสมาชิกครับ ในหมวดศิลปินของแม่แบบ:กปปส. ผมลองเช็กในกูเกิ้ล บางคนไม่ได้มีส่วนเกี่ยวข้องอะไรเลยครับ อาทิเช่น ณัฐ ศักดาทร / มอริส เค / อรรณพ ทองบริสุทธิ์ เป็นต้น ซึ่งเป็นการกล่าวหาแบบลอยๆ ไม่มีน้ำหนักมากพอที่จะน่าเชื่อถือ อยากให้มีการสังคายนาครับ ไม่ว่าจะเป็นแม่แบบ กปปส. นปช. หรือ พันธมิตรครับ ผมเห็นด้วยกับคุณ Horus  ที่จะต้องสังคายนาใหม่ทั้งหมด ขอบคุณครับ --Pitpisit (พูดคุย) 19:42, 27 มีนาคม 2560 (+07)
แม่แบบ:เหตุการณ์ปัจจุบัน/2557 พฤษภาคม 26

*รัฐประหารในประเทศไทย พ.ศ. 2557:
**คณะรักษาความสงบแห่งชาติ (คสช.) ได้ปล่อยตัวแกนนำและแนวร่วมกปปส. (คณะกรรมการประชาชนเพื่อการเปลี่ยนแปลงการปกครองประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) ทั้งหมดแล้ว โดยนำส่งอัยการสูงสุดในข้อหากบฏ  (ไทยรัฐ)
}
ดอกไม้ประจำชาติของสาธารณรัฐจีน

ดอกบ๊วย
ไฟล์:Flag of Chinese Taipei for Olympic games.svg|thumb|The Chinese Taipei Olympic flag uses a plum blossom design.
ดอกไม้ประจำชาติของสาธารณรัฐจีน หรือ ไต้หวัน คือดอกบ๊วย (plum blossom) ได้รับการกำหนดให้เป็นดอกไม้ประจำชาติโดยสภาบริหาร (Executive Yuan) แห่งสาธารณรัฐจีน หรือปัจจุบันคือรัฐบาลไต้หวัน เมื่อวันที่ 21 กรกฎาคม ปี ค.ศ. 1964 ดอกบ๊วยมีชื่อเรียกในภาษาจีนว่า เหมย์ฮวา (p=méihuā) เป็นดอกไม้ที่มีสัญลักษณ์หมายถึงความเข้มแข็ง มั่นคงและอุตสาหะ เนื่องจากดอกบ๊วยสามารถบานสะพรั่งที่สุดได้แม้ท่ามกลางหิมะในฤดูหนาว
ต้นบ๊วยมักมีอายุยืนยาว จึงมักพบต้นบ๊วยโบราณได้ทั่วไปในประเทศจีน ที่เมืองฮวังเหมย์ (อังกฤษ: Yellow Mei; จีนตัวย่อ: 黄梅县; จีนตัวเต็ม: 黃梅縣; พินอิน: Huángméi Xiàn) ในมณฑลหูเป่ย์ (อังกฤษ: Hubei; จีน: 湖北省; พินอิน:  Húběi Shěng) มีต้นบ๊วยอายุกว่า 1,600 ปี จากสมัยราชวงศ์จินที่ยังคงออกดอกงดงาม
เกสรทั้งสามของดอกบ๊วยมีความหมายถึง "หลัก 3 ประการแห่งประชาชน" (อังกฤษ: Three Principles of the People; จีนตัวเต็ม: 三民主義; จีนตัวย่อ:三民主义) หรือที่เรียกกันว่า "ลัทธิไตรราษฎร์" (ซานหมินจู่อี้) ของผู้เป็น "บิดาของชาติ" คือ ซุนยัตเซ็น (Sun Yat-sen, 孫逸仙)  ในขณะที่กลีบดอกทั้งห้ากลีบหมายถึง ร้ฐธรรมนูญการปกครองแบบ 5 สภา (The five branches of the government หรือ The Five Yuans)  ได้แก่ (1) สภาบริหาร (The Executive Yuan) (2) สภานิติบัญญัติ (The Legislative Yuan) (3) สภาตุลาการ (The Judical Yuan) (4) สภาตรวจสอบและคัดเลือก (The Examination Yuan) (5) สภาควบคุม (The Control yuan) เป็นส่วนของการบริหารประเทศสูงสุด 
ดอกบ๊วยยังเคยได้รับการเสนอชื่อให้เป็นดอกไม้ประจำชาติของสาธารณรัฐประชาชนจีน (ไทย: จีน; อังกฤษ: People's Replublic of China (RPC); จีนตัวย่อ: 中华人民共和国; จีนตัวเต็ม: 中華人民共和國; พินอิน: Zhōnghuá Rénmín Gònghéguó) ด้วยเช่นกัน
เนื่องจากดอกบ๊วยนี้ยังมีความแปลกและแตกต่างจากดอกไม้อื่นคือ บานในฤดูหนาว โดยดอกบ๊วยจะผลิดอกออกมาก่อนที่ใบจะเริ่มผลิออกมาในฤดูใบไม้ผลิ ถือได้ว่าเป็นดอกไม้ดอกแรกของปี เนื่องจากจะเริ่มบานในเดือนมกราคม หรือเดือนหนึ่ง ซึ่งเป็นฤดูหนาว และเป็นดอกไม้ชนิดเดียวของฤดูนี้ จึงเป็นที่นิยมใช้เป็นดอกไม้ประดับตกแต่งในช่วงปีใหม่ของจีน หรือช่วงตรุษจีน

**สาธารณรัฐประชาชนจีน**
ปัจจุบันประเทศสาธารณรัฐประชาชนจีน (China) ยังไม่มีการกำหนดดอกไม้ประจำชาติ แต่โดยธรรมเนียมแล้วในหลายพื้นที่มีการกำหนดสัญลักษณ์บ่งชี้ที่มีความเกี่ยวพันกับสัญลักษณ์ประจำชาติอยู่ด้วย
ในปี ค.ศ. 1903 สมัยราชวงศ์ชิง (Qing Dynasty) ได้มีการประกาศให้ดอกโบตั๋น (อังกฤษ: peony; จีน: 牡丹; พินอิน: mǔ dān) เป็นดอกไม้สัญลักษณ์ของประเทศ ดอกโบตั๋นมีความหมายถึงความเจริญมั่งคั่ง ร่ำรวย มียศศักดิ์
ตั้งแต่ปี ค.ศ. 1949 ที่รัฐบาลสาธารณรัฐประชาชนจีนเข้าปกครองประเทศจีนนั้น มิได้มีการกำหนดดอกไม้ประจำชาติไว้แต่อย่างใด เคยมีการจัดสำรวจคัดเลือกดอกไม้ประจำชาติขึ้น ในปี ค.ศ. 2005 โดยมีประชาชนเลือกดอกโบตั๋นให้เป็นดอกไม้ประจำชาติร้อยละ 41 ในขณะที่มีประชาชนร้อยละ 36 เลือกดอกบ๊วย แต่รัฐบาลก็มิได้มีการประกาศดอกไม้ประจำชาติแต่อย่างใด นักวิชาการบางคนเคยให้ข้อเสนอแนะให้มีดอกไม้ประจำชาติสองชนิด คือทั้งดอกโบตั๋นและดอกบ๊วย นอกจากนี้ยังมีดอกไม้อื่น ๆ ที่เป็นที่นิยมในประเทศจีนและอาจมีสิทธิ์เป็นดอกไม้ประจำชาติจีนได้ เช่น ดอกกล้วยไม้ ดอกมะลิ ดอกแดฟโฟดิล (daffodil) ดอกเบญจมาศ เป็นต้น

**ดูเพิ่ม**
สาธารณรัฐจีน

**อ้างอิง**
หมวดหมู่:สาธารณรัฐจีน
อสูร

ตามความเชื่อในศาสนาฮินดูและศาสนาพุทธ อสูร (Asura) คือเทวดาจำพวกหนึ่ง มีนิสัยดุร้าย เป็นปฏิปักษ์กับเทวดาพวกอื่นซึ่งอาศัยบนสวรรค์ 

**พัฒนาการความเชื่อ**
ในคัมภีร์ฤคเวทตอนต้นใช้คำว่า อสูร หมายถึงเทพชั้นหัวหน้า เช่น พระอินทร์ พระพิรุณ พระอัคนี และเป็นคำเดียวกับคำว่า อหุระ (Ahura) ในพระนาม “พระอหุระมาซดะ” พระเป็นเจ้าในศาสนาโซโรอัสเตอร์ สมัยต่อมา “อสูร” กลับใช้หมายถึง ศัตรูของเทพ ซึ่งพระประชาบดีทรงสร้างขึ้นมาจากลมหายใจของพระองค์ โดยคำว่า “อสุ” หมายถึงลมหายใจของพระประชาบดี คัมภีร์ชั้นหลังต่อมา เช่น ฤคเวทภาคหลัง อาถรรพเวท และปุราณะต่าง ๆ มีการตีความหมายใหม่ว่า “อสุระ” แปลว่า ไม่ใช่เทพ (อ- อุปสรรค/น นิบาต(ไม่ใช่, ไม่) + สุระ (เทพ)) คือเป็นอริกับเหล่าเทพ และปรากฏตำนานหลายเรื่องกล่าวถึงสงครามหรือความขัดแย้งระหว่างเทพกับอสูร เช่น ตอนกวนเกษียรสมุทรในกูรมาวตาร เทวาสุรสงคราม เป็นต้น
อสูร จึงกลายเป็นสัญลักษณ์ของความชั่ว ความโหดร้าย ต่างจากเทวดาซึ่งเป็นสัญลักษณ์ของความดีและความเมตตา

**ศาสนาพุทธ**
ศาสนาพุทธเชื่อว่า แต่เดิมอสูรเป็นเทวดาอาศัยในเมืองสุทัศน์ บนยอดเขาพระสุเมรุ มีท้าวเวปจิตติเป็นจอมเทพ ต่อมาถูกมฆมานพซึ่งมาเกิดเป็นพระอินทร์และบริวารมอมเหล้าจนไม่ได้สติ จึงถูกจับโยนลงมาอยู่ใต้เขาพระสุเมรุ ด้วยอำนาจบุญเก่าจึงเกิดเป็นเมืองใหม่ลักษณะเหมือนเมืองสุทัศน์ อยู่ใต้เขานั้นเป็นที่อาศัยของเหล่าอสูร เหล่าอสูรก้เข้าใจว่าตนยังอยู่บนเขาพระสุเมรุ จนเมื่อเห็นต้นแคฝอยในเมืองออกดอก อสูรจึงระลึกได้ว่าตนเองอยู่ใต้เขา เพราะในเมืองสุทัศน์มีต้นปาริชาต อสูรก็จะแต่งกองทัพอสูรยกไปหมายจะชิงเอาเมืองสุทัศน์คืน จึงเรียกว่า "เทวาสุรสงคราม" (สงครามระหว่างเทพกับอสูร) ทั้งสองฝ่ายผลัดกันแพ้ชนะเรื่อยมา ฝ่ายใดแพ้ก็จะหนีกลับเข้าเมือง ฝ่ายตรงข้ามไม่สามารถตีเข้าเมืองได้ ตกยกทัพกลับไป ทั้งสองเมืองจึงได้ชื่อว่าอยุชฌปุระ (เมืองที่ไม่มีใครรบชนะได้)
คัมภีร์มโนรถปูรณีระบุว่า อสูรผู้เป็นหัวหน้า (อสุรินฺท) มี  3 ตน ได้แก่ ท้าวเวปจิตติ พระราหู และท้าวปหาราทะ

**อสูรที่สำคัญ**
 ท้าวเวปจิตติ- พระราหู- ทศกัณฐ์

**อ้างอิง**
 เชิงอรรถ
 บรรณานุกรม- ราชบัณฑิตยสถาน, พจนานุกรมศัพท์วรรณกรรมไทย, กรุงเทพฯ : ราชบัณฑิตยสถาน, 2552.- พระสัทธัมมโชติกะ, ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546.
นากเล็ก

นากเล็ก หรือ นากไร้เล็บ (Small-clawed otter, Clawless otter) เป็นนากสกุลหนึ่ง ใช้ชื่อสกุลว่า Aonyx (/เอ-โอ-นิก/) โดยแปลว่า "ไร้เล็บ" มาจากคำว่า prefix 'a-' (ไม่) และ 'onyx' (เล็บ/ตะขอ)
เป็นนากขนาดเล็ก มีเล็บและขาหน้าสั้นไม่แข็งแรง จึงไม่สามารถขุดโพรงได้เหมือนนากสกุลหรือชนิดอื่น ๆ
พบกระจายพันธุ์ใน 2 ทวีป คือ เอเชียและแอฟริกา 
ลักษณะอุ้งตีนและเล็บของนากเล็กเล็บสั้น

**การจำแนก**
นากเล็กเล็บสั้นแอฟริกา, Aonyx capensis
*นากเล็กเล็บสั้นแคเมอรูน, Aonyx congicus
*นากเล็กเล็บสั้น, Aonyx cinerea
อนึ่ง บางข้อมูลจะจำแนกให้มีเพียง 2 ชนิด คือ นากเล็กเล็บสั้น และนากเล็กเล็บสั้นแอฟริกา ส่วนนากเล็กเล็บสั้นแคเมอรูนถือเป็นชนิดย่อยของนากเล็กเล็บสั้นแอฟริกา

**อ้างอิง**

**แหล่งข้อมูลอื่น**
หมวดหมู่:นาก
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปแอฟริกา
นากใหญ่

นากใหญ่ (Lutra) เป็นสกุลของนากที่เป็นหนึ่งใน 7 วงศ์ย่อย Lutrinae

**อนุกรมวิธานและวิวัฒนาการ**
สกุลนี้แบ่งออกเป็นชนิดดังนี้:

**ชนิดที่มีอยู่**

**ชนิดที่สูญพันธุ์**
†Lutra affinis
*†Lutra bressana 
*†Lutra bravardi
*†Lutra castiglionis
*†Lutra euxena
*†Lutra fatimazohrae
*†Lutra franconica
*†Lutra hearsti
*†Lutra palaeindica
*†Lutra simplicidens
*†Lutra trinacriae
นากในสกุลนี้พบกระจายพันธุ์ในทวีปเอเชียมาตั้งแต่ยุคไพลโอซีนตอนปลาย โดยมีชนิดที่สูญพันธุ์ไปแล้ว คือ Lutra palaeindica พบเป็นฟอสซิลที่เก่าแก่ที่สุด

**ที่อยู่อาศัย**
นากใหญ่พบกระจายพันธุ์อย่างกว้างขวางในทวีปยุโรปจนถึงทวีปเอเชียจนถึงภูมิภาคเอเชียตะวันออก เป็นนากขนาดใหญ่มีอุปนิสัยอาศัยอยู่ตามลำพัง แตกต่างจากนากจำพวกอื่น  ๆ เป็นสัตว์ที่อาศัยอยู่ได้ทั้งในน้ำหรือบนบก โดยจะพบในพื้นที่ใกล้แหล่งน้ำ เช่น ลำธาร, ห้วย หรือแม้กระทั่งพื้นที่เกษตรกรรม

**อาหาร**
นากใหญ่หากินสัตว์น้ำต่าง ๆ เป็นอาหาร เช่น ปลา, สัตว์ครึ่งน้ำครึ่งบก และก็สามารถจับสัตว์อย่างอิ่น เช่น แมลง, สัตว์ฟันแทะ หรือสัตว์ไม่มีกระดูกสันหลัง กินได้ด้วยยามเมื่อฤดูอาหารขาดแคลน เช่น ฤดูหนาว

**อ้างอิง**

**แหล่งข้อมูลอื่น**
หมวดหมู่:นาก
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปเอเชีย
ไอส์เลตออฟลังเกอร์ฮันส์

กลุ่มไอส์เลตตับอ่อน (pancreatic islets; ตรงตัว: กลุ่มเกาะเล็กแห่งตับอ่อน) หรือ ไอส์เลตออฟลังเกอร์ฮันส์ (islets of Langerhans) เป็นบริเวณในตับอ่อนที่ประกอบด้วยเซลล์ไร้ท่อ (เซลล์ที่ผลิตฮอร์โมน) ค้นพบในปี 1869 โดยเพาล์ ลังเงอร์ฮันส์ พยาธิแพทย์ชาวเยอรมัน ไอส์เลตออฟลังเกอร์ฮันส์คิดเป็น 1 ถึง 2% ของปริมาตรตับอ่อน และใช้เลือด 10–15% ของตับอ่อน ไอส์เลตออฟลังเกอร์ฮันส์นั้นจัดเรียงในทิศทางที่หนาแน่นไปตามตับอ่อนในมนุษย์ และมีความสำคัญในกระบวนการเมแทบอลิซึมของกลูโคส

**โครงสร้าง**
มีไอส์เลตออฟลังเกอร์ฮันส์ประมาณ 1 ล้านไอส์เลตกระจายตัวในรูปของเส้นทางอันหนาแน่น (density routes) ไปตามตับอ่อนของมนุษย์ผู้ใหญ่ที่มีสุขภาพปกติดี แต่ละไอส์เลตมีเส้นผ่านศูนย์กลางประมาณ 0.2 mm:928 แต่ละไอส์เลตนั้นแยกออกจากเนื้อเยื่อตับอ่อนที่มีเนื้อเยื่อเกี่ยวพันอยู่โดยรอบ (connective tissue) ที่บางและประกอบขึ้นจากเส้นใย (thin, fibrous):928

**อ้างอิง**
หมวดหมู่:ตับอ่อน
ฟุตบอลหญิงทีมชาติเวียดนาม

ฟุตบอลหญิงทีมชาติเวียดนาม (Đội tuyển bóng đá nữ quốc gia Việt Nam; Vietnam women's national football team) เป็นทีมฟุตบอลหญิงซึ่งเป็นตัวแทนของประเทศเวียดนาม และได้รับการควบคุมโดยสหพันธ์ฟุตบอลเวียดนาม (วีเอฟเอฟ) ปัจจุบัน ทีมนี้อยู่ในอันดับที่ 26 ของโลก, อันดับ 6 ในทวีปเอเชีย และอันดับหนึ่งในเอเชียตะวันออกเฉียงใต้โดยฟีฟ่า (ข้อมูลเดือนมีนาคม ค.ศ. 2014)
ฟุตบอลหญิงทีมชาติเวียดนามได้รับการจัดให้เป็นทีมที่มีความแข็งแกร่งมากที่สุดในเอเชียตะวันออกเฉียงใต้ตั้งแต่ ค.ศ. 2000 ทีมนี้ได้เข้ารอบแบ่งกลุ่มในการแข่งขันฟุตบอลหญิงเอเชียนคัพหกสมัย ซึ่งได้แก่ปี ค.ศ. 1999, 2001, 2003, 2006, 2008 และ 2010 รวมถึงชนะการแข่งขันเอเอฟเอฟวีเมนส์แชมเปียนชิพในปี ค.ศ. 2006 และ 2012 ตลอดจนสามารถคว้ารางวัลเหรียญทองจากการแข่งขันซีเกมส์ปี ค.ศ. 2001, 2003, 2005 และ 2009

**ประวัติ**
ใน ค.ศ. 2005 ทีมนี้เป็นหนึ่งในเจ็ดทีมร่วมกับบรูไน, ไทย, อินโดนีเซีย, ติมอร์ตะวันออก, มาเลเซีย, กัมพูชา, ลาว, เวียดนาม, พม่า และสิงคโปร์ ที่ได้รับการคาดหวังว่าจะเป็นทีมฟุตบอลหญิงตัวเต็งของการแข่งขันซีเกมส์ที่มาริกินาในเดือนธันวาคม
ในวันที่ 21 พฤษภาคม ค.ศ. 2014 ฟุตบอลหญิงทีมชาติเวียดนามได้พบกับฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 เพื่อชิงโควตาเข้าร่วมการแข่งขันฟุตบอลโลกหญิง 2015 ที่ประเทศแคนาดา ทว่า ทีมเวียดนามได้เป็นฝ่ายแพ้ต่อทีมชาติไทยที่ 2 ประตูต่อ 1 

**อ้างอิง**

**แหล่งข้อมูลอื่น**
  Vietnam Football Federation

เวียดนาม
หมวดหมู่:ผู้หญิงในเวียดนาม
หมวดหมู่:ฟุตบอลในประเทศเวียดนาม
สำนักงานปลัดกระทรวงกลาโหม

สำนักงานปลัดกระทรวงกลาโหม เป็นหน่วยงานราชการไทย ระดับเทียบเท่ากรม มีหน้าที่เกี่ยวกับงานนโยบายและยุทธศาสตร์งานราชการประจำทั่วไปของกระทรวง และราชการส่วนหนึ่งส่วนใดของกระทรวงซึ่งมิได้กำหนดให้เปลี่ยนหน้าที่ของส่วนราชการอื่นใด มีปลัดกระทรวงกลาโหม เป็นผู้บังคับบัญชารับผิดชอบ

**ประวัติ**
สำนักงานปลัดกระทรวงกลาโหม จัดตั้งขึ้นตามพระราชบัญญัติจัดระเบียบป้องกันราชอาณาจักร พุทธศักราช 2476 อาคารสำนักงานตั้งอยู่ที่เมืองทองธานี ถนนแจ้งวัฒนะ ตำบลบ้านใหม่ อำเภอปากเกร็ด จังหวัดนนทบุรี
ในปี พ.ศ. 2557 อาคารสำนักงานปลัดกระทรวงกลาโหมถูกใช้เป็นสถานที่ทำงานของนางสาวยิ่งลักษณ์ ชินวัตร นายกรัฐมนตรี และรัฐมนตรีว่าการกระทรวงกลาโหม ในขณะที่มีการชุมนุมทางการเมืองโดยกลุ่ม กปปส.

**หน่วยงานในสังกัด**
สำนักงานปลัดกระทรวงกลาโหม มีหน่วยงานในสังกัดขึ้นตรง ดังนี้- สำนักปลัดกระทรวงกลาโหม- สำนักงานเลขานุการสำนักงานปลัดกระทรวงกลาโหม- สำนักงบประมาณกลาโหม- สำนักนโยบายและแผนกลาโหม- สำนักพัฒนาระบบราชการกลาโหม- กรมเสมียนตรา- กรมพระธรรมนูญ- กรมการเงินกลาโหม- ศูนย์การอุตสาหกรรมป้องกันประเทศและพลังงานทหาร- กรมเทคโนโลยีสารสนเทศและอวกาศกลาโหม- สำนักงานสนับสนุน สำนักงานปลัดกระทรวงกลาโหม- กรมวิทยาศาสตร์และเทคโนโลยีกลาโหม- กรมการสรรพกำลังกลาโหม- สำนักงานตรวจสอบภายในกลาโหม- กองบัญชาการกองทัพไทย

**อ้างอิง**
กระทรวงกลาโหม

หมวดหมู่:หน่วยงานของรัฐบาลไทยในจังหวัดนนทบุรี
ปลัดกระทรวงกลาโหม
กำธร ลาชโรจน์

กำธร ลาชโรจน์ (9 ตุลาคม พ.ศ. 2476 – 30 กรกฎาคม พ.ศ. 2524) อดีตสมาชิกสภาผู้แทนราษฎรจังหวัดปัตตานี 2 สมัย

**ประวัติ**
กำธร ลาชโรจน์ เกิดเมื่อวันที่ 9 ตุลาคม พ.ศ. 2476 สำเร็จการศึกษาระดับ ประกาศนียบัตรอาชีวศึกษาขั้นสูงจากวิทยาลัยช่างก่อสร้างอุเทนถวาย
กำธร ถึงแก่อนิจกรรม จากการถูกฆาตกรรม เมื่อวันที่ 30 กรกฎาคม พ.ศ. 2524 สิริอายุรวม 47 ปี เขาถูกนางสุมาลี โพธิ์สุวรรณ และนางสาวพุฒิพรรณ วงศ์คำลือวางยานอนหลับเพื่อชิงทรัพย์ที่โรงแรมย่านสะพานควาย แต่ทั้งสองกลัวความผิดจึงพยุงกำธรออกจากโรงแรม และไปรับนายอ๊อต พืชพันธ์ กับ 
นายบุญ พืชพันธ์ ในเวลา 09.00 น. ทั้งสี่ได้จอดรถริมถนนธนบุรี–ปากท่อ ตำบลมหาชัย อำเภอเมืองสมุทรสาคร และอ๊อตได้ใช้มีดแทงกำธรที่ลำคอจนถึงแก่อนิจกรรม เมื่อมั่นใจว่ากำธรถึงแก่อนิจกรรมแล้ว ทั้งสี่ได้แบ่งทรัพย์สินและนำศพของกำธรทิ้งไว้ข้างทาง ก่อนจะแยกย้ายกันหลบหนีไป
วันที่ 20 กุมภาพันธ์ พ.ศ. 2525 ศาลได้พิพากษาประหารชีวิตผู้ต้องหาทั้งสี่ แต่ทั้งสี่ให้การรับสารภาพจึงลดโทษเหลือจำคุกตลอดชีวิต

**การทำงาน**
กำธร เคยทำงานเป็นข้าราชการสังกัดกรมทางหลวง กระทรวงคมนาคม ต่อมาลงสมัครรับเลือกตั้งสมาชิกสภาผู้แทนราษฎร และได้รับเลือกตั้งครั้งแรกใน พ.ศ. 2518 สังกัดพรรคชาติไทย และได้รับเลือกเรื่อยมา รวม 2 ครั้ง 

**สมาชิกสภาผู้แทนราษฎร**
กำธร ลาชโรจน์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปัตตานี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดปัตตานี สังกัดพรรคชาติประชาชน (พ.ศ. 2522) → พรรคสยามประชาธิปไตย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอยะหริ่ง
หมวดหมู่:ชาวไทยเชื้อสายมลายู
หมวดหมู่:พุทธศาสนิกชนชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:พรรคธรรมสังคม
หมวดหมู่:นักการเมืองพรรคชาติไทย
หมวดหมู่:พรรคชาติประชาชน (พ.ศ. 2522)
หมวดหมู่:พรรคสหประชาธิปไตย
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:นักการเมืองไทยที่ถูกลอบสังหาร
ปรีชา บุญมี

ปรีชา บุญมี (เกิด 24 กุมภาพันธ์ พ.ศ. 2488) อดีตสมาชิกสภาผู้แทนราษฎรจังหวัดปัตตานี 2 สมัย

**ประวัติ**
ปรีชา บุญมี เกิดเมื่อวันที่ 24 กุมภาพันธ์ พ.ศ. 2488 เป็นบุตรของนายแดง กับนางชิ้วเฮง บุญมี สำเร็จการศึกษาปริญญาตรี การศึกษาบัณฑิต จาก มหาวิทยาลัยศรีนครินทรวิโรฒ

**การทำงาน**
ปรีชา เป็นเจ้าของกิจการโรงไม้ ธุรกิจก่อสร้าง และโรงเรียน ในอำเภอโคกโพธิ์ 

**งานการเมือง == 
ปรีชา เข้าสู่วงการการเมืองในระดับท้องถิ่นในปี พ.ศ. 2518 แทนบิดาซึ่งถูกลอบสังหาร ด้วยการเป็นสมาชิกสภาจังหวัดปัตตานี ก่อนที่จะลงสมัครรับเลือกตั้งสมาชิกสภาผู้แทนราษฎร และได้รับเลือกตั้งครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง  ต่อมาในปี พ.ศ. 2531 เขาได้ย้ายมาร่วมงานกับพรรคประชาชน

**สมาชิกสภาผู้แทนราษฎร**
ปรีชา บุญมี ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปัตตานี สังกัดพรรคประชาชน (พ.ศ. 2531) → พรรคเอกภาพ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอโคกโพธิ์
หมวดหมู่:ชาวไทยเชื้อสายจีน
หมวดหมู่:นักธุรกิจจากจังหวัดปัตตานี
หมวดหมู่:นักการเมืองจากจังหวัดปัตตานี
หมวดหมู่:ผู้ดำรงตำแหน่งทางการเมืองท้องถิ่นในจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคเอกภาพ
หมวดหมู่:นักการเมืองพรรคความหวังใหม่
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เจ๊ะอิสมาแอ เจ๊ะโมง

พันตำรวจโท เจ๊ะอิสมาแอ เจ๊ะโมง (เกิด 14 ธันวาคม พ.ศ. 2491) อดีตสมาชิกสภาผู้แทนราษฎรจังหวัดปัตตานี 2 สมัย

**ประวัติ**
พันตำรวจโทเจ๊ะอิสมาแอ เจ๊ะโมง เกิดเมื่อวันที่ 14 ธันวาคม พ.ศ. 2491 ณ ตำบลระแว้ง อำเภอยะรัง จังหวัดปัตตานี เป็นบุตรของนายเจ๊ะหลง กับนางนาปีเสาะ เจ๊ะโมง สำเร็จการศึกษาปริญญาตรี รัฐประศาสนศาสตรบัณฑิต จาก โรงเรียนนายร้อยตำรวจ รุ่นที่ 26

**การทำงาน**
พันตำรวจโทเจ๊ะอิสมาแอ เริ่มรับราชการครั้งแรกในพื้นที่นครบาล ก่อนที่ลาออกจากราชการครั้งแรก ในขณะที่มียศร้อยตำรวจโท เพื่อลงสมัครรับเลือกตั้ง ในสังกัดพรรคกิจสังคม แต่ไม่ประสบความสำเร็จ จึงกลับเข้ารับราชการใหม่ครั้งที่สอง จนกระทั่งเติบโตในหน้าที่ราชการจนติดยศพันตำรวจโท ในตำแหน่งสารวัตร หัวหน้าสถานีตำรวจภูธรตำบลตันหยง อำเภอเมือง จังหวัดนราธิวาส จากนั้นจึงลาออกเพื่อสมัครรับเลือกตั้งครั้งที่สอง ในสังกัดพรรคประชาธิปัตย์ แต่ไม่ประสบความสำเร็จ จึงกลับเข้ารับราชการใหม่ครั้งที่สาม ซึ่งครั้งนี้ได้สังกัดกองบังคับการตำรวจภูธร จังหวัดสุราษฏร์ธานี ก่อนเกษียณอายุราชการ

**งานการเมือง == 
พันตำรวจโท เจ๊ะอิสมาแอ ได้รับเลือกตั้งครั้งแรกใน พ.ศ. 2539 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง คือในปี พ.ศ. 2539 และ พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งในสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับนายอิสมาแอล เบญอิบรอฮีม จากพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่ได้รับคะแนนเป็นลำดับที่ 6 ได้เพียง 500 คะแนน ต่อมาในปี 2562 ลงสมัครรับเลือกตั้งแบบบัญชีรายชื่อ ลำดับที่ 36 พรรคประชาชาติ แต่ไม่ได้รับเลือกตั้ง

**สมาชิกสภาผู้แทนราษฎร**
พันตำรวจโทเจ๊ะอิสมาแอ เจ๊ะโมง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอยะรัง
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:ตำรวจชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:พรรคชาติพัฒนา (พ.ศ. 2550)
หมวดหมู่:พรรคประชาชาติ (พ.ศ. 2561)
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ความอดทนรอคอย

ความอดทนรอคอย (Delayed Gratification) คือความสามารถที่จะอดทนต่อสิ่งล่อใจในปัจจุบันเพื่อรางวัลในอนาคต งานวิจัยหลายชิ้นกล่าวถึงความเชื่อมโยงระหว่างความอดทนรอคอยกับผลลัพธ์ด้านบวกหลายอย่างเช่น ความสำเร็จทางการศึกษา สุขภาพกาย สุขภาพจิต และความสามารถทางสังคม นายวอลเทอร์ มิสเชล ได้ทำงานวิจัยเกี่ยวกับความอดทนรอคอย โดยได้ใช้การทดลองมาร์ชแมลโลว์สแตนฟอร์ด (Stanford marshmallow experiment) ทำให้ได้เห็นถึงผลในระยะยาวของความสามารถในการอดทนรอคอย

**อ้างอิง**
หมวดหมู่:ทฤษฎีของผู้บริโภค
หมวดหมู่:ความเชื่อ
ตระกูลชิมาซุ

ตระกูลชิมาซุ  (Shimazu-shi) เป็นตระกูลไดเมียวที่ปกครองแคว้นซัตสึมะ ตั้งแต่ปี ค.ศ. 1601 ถึงปี ค.ศ. 1871 ตระกูลชิมาซุถูกจัดให้อยู่ในกลุ่ม โทซามะ หรือไดเมียวภายนอก ซึ่งแตกต่างจากกลุ่ม ฟุได หรือไดเมียวภายในที่เป็นข้ารับใช้หรือพันธมิตรโดยสายเลือดของตระกูลโทกูงาวะ

**ความเป็นมา**
ตระกูลชิมาซุสืบเชื้อสายจาก เซวะ เก็นจิ สาขาย่อยของตระกูลมินาโมโตะ ตระกูลชิมาซุกลายเป็นหนึ่งในตระกูลไดเมียวในยุคเอโดะที่สามารถรักษาดินแดนของตนไว้ได้ต่อเนื่องตั้งแต่ยุคคามากูระ และในช่วงที่รุ่งเรืองที่สุด ตระกูลนี้เป็นตระกูลไดเมียวโทซามะที่ร่ำรวยและทรงอำนาจที่สุด ด้วยรายได้เกินกว่า 700,000 โคคุ
ผู้ก่อตั้งตระกูลคือ ชิมาซุ ทาดาฮิสะ ซึ่งเป็นบุตรของโชกุน มินาโมโตะ โนะ โยริโตโมะ กับน้องสาวของ ฮิกิ โยชิคาสึ ภรรยาของทาดาฮิสะเป็นบุตรสาวของ โคเรมูเนะ ฮิโรโนบุ ซึ่งเป็นผู้สืบเชื้อสายจากตระกูลฮาตะ และในตอนแรกทาดาฮิสะก็ใช้ชื่อสกุลโคเรมูเนะ
ในปี1186 เขาได้รับพื้นที่ ชิโอดะ ในจังหวัดชินาโนะ และต่อมาได้รับแต่งตั้งเป็นผู้ปกครอง (ชูโกะ) ของจังหวัดซัตสึมะ เขาได้ส่ง ฮอนดะ ซาดาชิกะ ไปยึดครองจังหวัดในนามของเขา และได้ร่วมเดินทางกับโยริโตโมะในปฏิบัติการที่มุทสึในปี 1189
ในปี 1196 ทาดาฮิสะเดินทางไปยังซัตสึมะ ปราบปรามจังหวัดฮิวงะและโอซูมิ และสร้างปราสาทในจังหวัดฮิวงะซึ่งเป็นส่วนหนึ่งของที่ดินตระกูลชิมาซุ และได้ใช้ชื่อนี้เป็นนามสกุลของตระกูล

**อ้างอิง**
หมวดหมู่:ยุคเอโดะ
หมวดหมู่:หมู่เกาะรีวกีว
ดิเอโก โกสตา

ดิเอโก ดา ซิลบา โกสตา (Diego da Silva Costa; เกิด 7 ตุลาคม ค.ศ. 1988) เป็นนักฟุตบอลอาชีพชาวสเปนเชื้อสายบราซิล โดยเล่นในตำแหน่งกองหน้าตัวเป้าให้กับเกรมิโอในกังเปโอนาตูบราซีเลย์รูแซรียีอาและทีมชาติสเปน
โกสตาเริ่มต้นอาชีพของเขากับบรากาและปึนาฟีแยลในโปรตุเกส ต่อมาเซ็นสัญญากับอัตเลติโกเดมาดริดในปี ค.ศ. 2007 จากนั้นบรากาได้ยืมตัวกลับ จากนั้นถูกยืมตัวไปอยู่กับสโมสรเซลตาและอัลบาเซเต ก่อนที่จะถูกขายให้กับบายาโดลิดในปี ค.ศ. 2009 เขากลับมายังอัตเลติโกเดมาดริดในฤดูกาลถัดมาและกลายเป็นผู้เล่นสำคัญของทีม ยิงประตูในลีกได้ 27 ลูก และทำให้ทีมคว้าแชมป์ลาลิกาใน ปี ค.ศ. 2014 และต่อมาก็ได้ย้ายไปยังสโมสรเชลซีในพรีเมียร์ลีกของอังกฤษด้วยค่าตัว 32 ล้านปอนด์ และได้ย้ายกลับมาสโมสรอัตเลติโกเดมาดริดในปี ค.ศ 2017
ในระดับทีมชาติ โกสตาเล่นให้กับทั้งบราซิลในปี ค.ศ. 2013 และต่อมาประกาศเล่นให้กับสเปน ซึ่งเขาได้รับสัญชาติสเปนในเดือนกันยายน ค.ศ. 2013 เขาลงเล่นครั้งแรกในฐานะทีมชาติสเปนในเดือนมีนาคม ค.ศ. 2014

**สถิติ**

**สโมสร**

**นานาชาติ**

**เกียรติประวัติ**

**สโมสร**
อัตเลติโกเดมาดริด
*ลาลิกา: 2013–14
*ยูฟ่าซูเปอร์คัพ: 2010, 2012
*โกปาเดลเรย์: 2012–13
*ซูเปร์โกปาเดเอสปัญญา: รองชนะเลิศ 2013
เชลซี
*ฟุตบอลลีกคัพ: 2014-15
*พรีเมียร์ลีก: 2014–15, 2016–17

**ส่วนตัว**
โกปาเดลเรย์: ผู้ยิงประตูสูงสุด 2012–13

**อ้างอิง**

**แหล่งข้อมูลอื่น**
 Wolverhampton profile date=2022-11-07 - Atlético Madrid profile date=18 July 2014 
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:นักฟุตบอลชาวสเปน
หมวดหมู่:กองหน้าฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นอัตเลติโกเดมาดริด
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากรัฐแซร์จีปี
หมวดหมู่:ชาวสเปนเชื้อสายบราซิล
ตลาดน้ำบางพลี

ตลาดน้ำบางพลี หรือ ตลาดน้ำโบราณบางพลี เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ 
เป็นตลาดเก่าแก่ตั้งอยู่ริมคลองสำโรง ลักษณะเป็นห้องแถวไม้โบราณ 2 ชั้น ปลูกติดต่อกันเป็นความยาวกว่า 500 เมตร อยู่ใกล้กับวัดบางพลีใหญ่ใน  เดิมมีชื่อว่า "ตลาดศิริโสภณ" สันนิษฐานว่าชาวจีนเป็นผู้เข้ามาเปิดร้านในตลาดนี้ราว พ.ศ. 2400 ตรงกับรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔) เดิมเป็นชุมชนใหญ่มีความรุ่งเรืองมากในอดีต โดยเป็นตลาดขนส่งจากภาคตะวันออกชายฝั่งทะเลสู่กรุงเทพมหานคร เนื่องจากการคมนาคมในสมัยนั้นใช้เส้นทางเรือเป็นหลัก
ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจร
ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วย
พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต

**อ้างอิง**

**แหล่งข้อมูลอื่น**
 100.712394
หมวดหมู่:ตลาดน้ำในประเทศไทย
หมวดหมู่:ตลาดในจังหวัดสมุทรปราการ
หมวดหมู่:อำเภอบางพลี
พระเจ้าญองย่าน

พระเจ้าญองย่าน (ညောင်ရမ်းမင်း, pron) เป็นพระมหากษัตริย์รัชกาลที่ 5 แห่งราชวงศ์ตองอูครองราชย์เป็นพระเจ้าอังวะระหว่างปี ค.ศ. 1599–1605 พระองค์ถูกเรียกว่าเป็นผู้ก่อตั้งราชวงศ์ตองอูยุคฟื้นฟู หรือ ราชวงศ์ตองอูยุคหลังหรือราชวงศ์ญองย่าน เพื่อเริ่มกระบวนการรวมชาติอีกครั้งภายหลังการล่มสลายของอาณาจักรตองอู เป็นพระราชโอรสในพระเจ้าบุเรงนองที่ประสูติแต่พระมเหสี พระเจ้าญองย่านค่อย ๆ ขยายพระราชอำนาจในพม่าตอนบน ในช่วงกลางคริสต์ทศวรรษ 1590

**พระราชประวัติ**
พระเจ้าญองย่านทรงพระราชสมภพเมื่อวันที่ 8 พฤศจิกายน ค.ศ. 1555 มีพระนามเดิมว่า ติ๊ส่า เป็นพระราชโอรสพระองค์เล็กในพระเจ้าบุเรงนอง ที่ประสูติแต่พระสนมคือพระนางคีน-ปเหย่โซน จึงเป็นพระราชอนุชาต่างพระราชมารดากับพระเจ้านันทบุเรง ได้รับแต่งตั้งให้ครองเมืองญองย่านจึงทรงพระนามว่าเจ้าญองย่านมานับแต่นั้น
เมื่อพระเจ้านันทบุเรงสิ้นพระราชอำนาจจนต้องลี้ภัยไปประทับที่ตองอู เจ้าญองย่านซึ่งยึดครองอังวะอยู่ จึงสถาปนาพระองค์เป็นพระเจ้าอังวะพระนามว่า พระเจ้าสีหสุรมหาธัมมราชา ประกอบพระราชพิธีราชาภิเษกเมื่อวันที่ 25 กุมภาพันธ์ ค.ศ. 1600
ทางประวัติศาสตร์ได้เรียกยุคของพระองค์ว่าเป็น "ยุคญองย่าน" หรือ "ราชวงศ์ตองอูยุคหลัง" เพราะเป็นยุคสมัยที่ราชวงศ์ตองอูได้รื้อฟื้นและสถาปนาความเป็นศูนย์กลางอำนาจทางการเมืองในแถบนี้ขึ้นมาอีกครั้งในช่วงเวลาสั้น ๆ หลังล่มสลายไปจากการสวรรคตของพระเจ้าบุเรงนองและพระเจ้านันทบุเรงก่อนหน้านั้น
พระองค์สวรรคตเมื่อวันที่ 5 พฤศจิกายน ค.ศ. 1605 ที่รัฐฉาน ระหว่างทรงทำสงครามกับหัวเมืองไทใหญ่ พระราชโอรสที่สืบราชสมบัติต่อคือพระเจ้าอะเนาะเพะลูน

**พงศาวลี**

**อ้างอิง**
 เชิงอรรถ
 บรรณานุกรม-  location = London-  year=1967- cite book | author=Royal Historical Commission of Burma | title=Hmannan Yazawin | volume=1–3 | year=1829–1832 | location=Yangon | language=my| edition=2003 | publisher=Ministry of Information, Myanmar
หมวดหมู่:พระมหากษัตริย์ราชวงศ์ตองอู